Беседа:Тома Ст. Томов

message: Най-напред искам да поздравя новодошлите редактори, работили по статията - забележително грамотно изложен фактически текст, подкрепен с благонадеждни източници. Вероятно са мотивирани от предстоящата годишнина на професора. 
От друга страна, създаването на статията в Уикипедия е част от изпълнението на научен проект, както личи от посочения уебсайт. Затова е задължително тази информация да се отрази на беседата на статията в изпълнение на една от политиките на Уикипедия за избягване на конфликт на интереси (проектът е финансиран от СУ, а Уикипедия е дело на доброволци и не допуска платени приноси без обявяване. Това е посочено в Условията за ползване, в т.4. Платени приноси без разкриване. Използвайки Уикипедия, Вие се съгласявате с тези условия и трябва да ги спазвате. 
Втората ми забележка касае стила: възприетият в Уикипедия енциклопедичен стил на писане е лаконичен и пестелив, без хвалебствия. По-специално аз бих се въздържала от даването на оценки, неподкрепени с източник, като например в параграфа „Комунистическата власт...“. Освен това бих съкратила значително оценъчните твърдения в параграфите за научните му изследвания („Научните изследвания на проф. Тома Томов се отличават с редица характерни черти...“) и „Професор Томов е осъществил забележителни за времето си научни изследвания и достижения.“, които ми дават основание за слагане на шаблон „паун“, но засега ще се въздържа. Надявам се да възприемете забележките и заедно да подобрим статията в съответствие с изискванията на Уикипедия.--Ket (беседа) 12:29, 20 ноември 2021 (UTC)
replies: text: Здравейте, Ket. Благодаря за Вашите забележки. По първата Ви забележка: трябва да имате предвид, че приносът в Уикипедия - статията за Тома Ст. Томов - НЕ е платен по никакъв начин. Целият екип на проекта е работил без никакво заплащане, с напълно доброволен труд. Заплащане, и то символично, имаше за библиографските издирвания за съставянето на библиографията по проекта, която не възпроизвеждаме в статията. Проектът беше за нас повод да съставим и качим статията. Ако продължавате да сте на мнение, че е необходимо информация за проекта да се отрази в беседата на страницата, моля да подскажете дали трябва да направя нещо конкретно за целта.

text: По втората Ви забележка: Абзацът „Комунистическата власт...“ добавихме изключително лаконично и премерено именно поради затруднението да дадем достатъчно препратки в него към момента на написването на статията. Имаме устни и непубликувани свидетелства на съвременници, както и редица непреки доводи (броят на академичните курсове и публикации на Т. Томов през посочения период). Касае се за важен период от житейската и творческата биография на професора и отминаването му с мълчание рискува да създаде изкривена и „цензурирана“ представа за житейския и творческия му път. Другите два абзаца, които посочвате, добавихме след научната сесия, на която представихме резултатите от работата си, включително обширни и задълбочени научни обзори, които предстоят да бъдат публикувани. В момента, в който тази публикация стане факт (вероятно през следващите няколко месеца), ще сложим съответните препратки в тези абзаци. Междувременно обзорите ще бъдат качени и на сайта на проекта и към тях също може да се дадат връзки още сега. VGuenova (беседа) 18:51, 21 ноември 2021 (UTC)
replies: text: :Благодаря за отговора, мисля че тази обмяна на реплики и даденото от Вас уверение са достатъчни. Изискването е въведено, защото често хора от ПР индустрията пишат статии по поръчка и получават пари и това задължително трябва да се обяви. По отношение на оценъчните твърдения Ви предлагам засега да ги съкратите, а когато публикациите станат факт, ще можете да ги добавите, вече подкрепени с източници. Нека все пак да чуем и други мнения. Но не се учудвайте, ако видите поставено искане за източник . Поздрави,--Ket (беседа) 22:09, 21 ноември 2021 (UTC)

text: :Устни и непубликувани свидетелства както и непреки доводи са недопустими в Уикипедия. Източниците трябва да бъдат проверими а твърдения базирани на непреки доводи са оригинални изследвания. Прочетете по-внимателно У:ВП и У:БОИ. Сале (беседа) 16:18, 25 ноември 2021 (UTC)
replies: text: ::Благодаря. Не сме включили устните и непубликувани свидетелства, с които разполагаме. VGuenova (беседа) 15:08, 26 ноември 2021 (UTC)

text: По отношение на хвалебствения стил - независимо дали го има в източниците, тук той е неподходящ, трябва придържане към енциклопедичния. --Randona.bg (беседа) 13:22, 25 ноември 2021 (UTC)
replies: text: :Здравейте и благодаря за уточнението. Вярваме, че при съставянето на статията за Тома Ст. Томов сме се въздържали максимално от хвалебствия, а сме се старали да представим максимално обективно живота и творчеството му. Томов е бил признат и оценен високо още приживе в България и в редица други държави, многократно е награждаван с високи отличия. Постарали сме се да предадем това получено от него признание като обективен факт. Продължаваме да работим по редактирането на статията, независимо че сме въвели вече основните и най-важни факти, и при редакциите и изчитането ѝ ще вземем предвид и Вашите препоръки. VGuenova (беседа) 14:32, 25 ноември 2021 (UTC)

text: „У нас“ е неприемливо в Уикипедия. Проектът ни е Уикипедия на български език а не Уикипедия на България. Дори не е и на българите. -- Сале (беседа) 16:25, 25 ноември 2021 (UTC)
replies: text: :Благодаря за Вашето полезно уточнение, вземаме го предвид. VGuenova (беседа) 09:47, 26 ноември 2021 (UTC)
thread_title:  КНИ и енциклопедичен стил 

message: Има прекалено много подробности и детайли в статията (преподавателите му във Франция или лекционните курсове в СУ). Всичко това може да се прочете в източниците или допълнителна литература. Добре е да се отредактира. Ако мога тия дни ще я прегледам.--Rebelheartous (беседа) 13:00, 26 ноември 2021 (UTC)
replies: text: : Тъй като аз, макар и професионален редактор, никога не съм срещала думата „отредактирам“, бих искала да поясните какво значи. При това с източник. --Randona.bg (беседа) 14:53, 26 ноември 2021 (UTC)

text: Благодаря за бележката Ви. Подробностите са събирани от множество като цяло труднодостъпни източници и идеята ни е била да предоставим възможно най-пълна и достъпна информация в статията. Преподавателите са важни, това са колосите на романистиката от края на XIX и началото на XX век, които са оформили цялостния облик на романистичните изследвания по света за десетилетия напред. Лекционните курсове също са немаловажни подробности по наше мнение, тъй като дават ясна и доста конкретна представа както за съдържанието на обучението по романистика в отделни периоди, така и за обхвата на научните интереси и преподавателската дейност на Тома Томов. VGuenova (беседа) 14:55, 26 ноември 2021 (UTC)
replies: text: : Добре, видовете лекции може да се прехвърлят в Катедра по романистика и там да се доразвият. Имайте предвид, че статиите във всички Уикипедии нямат собственост, т.е. те не са като курсови работи, написани от един човек, а по-скоро съвместна дейност на няколко редактора. Но се радвам, че сте добронамерена. Това е едно от най-важните качества, за да се свърши полезна работа тук.--Rebelheartous (беседа) 10:58, 27 ноември 2021 (UTC)
thread_title:  Забележка